ᱠᱚᱱᱭᱟᱨᱠᱚᱞᱤ

ᱠᱚᱱᱱᱤᱭᱟᱨ ᱠᱟᱞᱤ ᱥᱮ ᱠᱚᱱᱭᱟᱨᱠᱚᱞᱤ ᱦᱚᱲ ᱮᱱᱮᱡ ᱫᱚ ᱠᱮᱨᱚᱲ ᱯᱚᱱᱚᱛ ᱨᱮᱭᱟᱜ ᱯᱚᱞᱟᱠᱠᱚᱰ (Palakkad) ᱦᱚᱱᱚᱛ ᱛᱟ.ᱨᱤ ᱠᱚᱨᱮᱱᱟᱜ ᱢᱚᱱᱫᱤᱨ ᱵᱟᱝᱢᱟ ᱫᱷᱚᱨᱚᱢ ᱟᱠᱷᱲᱟ  ᱠᱚᱨᱮᱠᱚ ᱮᱱᱮᱡ-ᱟ | ᱱᱚᱣᱟ ᱫᱚ ᱟᱥᱚᱠᱟᱭᱛᱮ ᱵᱤᱥᱩ ᱴᱷᱟ.ᱠᱩᱨ ᱥᱟᱶ ᱵᱚᱸᱜᱟ ᱢᱟᱱᱟᱣ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱟᱨ ᱟ.ᱛᱩ ᱨᱮ ᱥᱮ ᱵᱮᱞᱟ (ᱟ.ᱛᱩ ᱩᱫᱮᱞᱟ) ᱚᱠᱛᱮ ᱟᱨ ᱱᱚᱣᱟ ᱫᱚ ᱮᱯᱨᱤᱞ-ᱢᱮ ᱪᱟᱸᱫᱚ ᱨᱮ ᱢᱟᱱᱟᱣ ᱦᱤᱡᱩᱜ ᱠᱟᱱᱟ | ᱱᱚᱣᱟ ᱫᱚ ᱱᱟᱭᱚᱨ ᱠᱷᱩᱴ ᱠᱚᱣᱟᱜ ᱠᱤᱨᱥᱤ ᱯᱟᱨᱟᱵᱽ ᱮᱱᱮᱡ ᱠᱟᱱᱟ | ᱠᱚᱱᱱᱤᱭᱟᱨ ᱠᱟᱞᱤ ᱫᱚ ᱢᱤᱫ ᱵᱷᱚᱨᱡᱤᱱ ᱧᱩᱛᱩᱢ ᱠᱟᱱ ᱨᱮᱦᱚᱸ ᱠᱚᱱᱱᱚᱰᱚ ᱥᱮ ᱠᱚᱱᱱᱚᱠᱤ ᱞᱟᱠᱪᱟᱨ ᱥᱟᱶ ᱡᱚᱯᱚᱲᱟᱣ ᱵᱟ.ᱱᱩᱜ ᱟᱱᱟ | ᱠᱚᱱᱱᱤᱭᱟᱨ ᱠᱟᱞᱤ ᱫᱚ ᱠᱚᱱᱤᱭᱟᱨ ᱠᱷᱩᱴ ᱥᱟᱶ ᱡᱚᱲᱟᱣ ᱦᱚᱸ ᱵᱟ.ᱱᱩᱜ-ᱟ, ᱠᱚᱱᱱᱤᱭᱟᱨ ᱠᱚᱫᱚ ᱯᱨᱟᱢᱟᱬᱤᱠ ᱡᱭᱚᱛᱤᱥ ᱡᱟ.ᱛ ᱠᱟᱱᱟᱠᱚ |
 ᱮᱱᱮᱡ 
ᱱᱚᱣᱟ ᱫᱚ ᱧᱤᱫᱟ.ᱠᱚ ᱮᱱᱮᱡ-ᱟ ᱟᱨ ᱵᱷᱩᱨ ᱥᱮᱛᱟᱜ ᱛᱮᱜᱮ ᱥᱟ.ᱛ ᱟᱠᱚ ᱟᱨ ᱯᱩᱱ ᱧᱤᱫᱟ. ᱱᱚᱝᱠᱟ ᱮᱱᱮᱡ ᱥᱟᱯᱲᱟᱣ ᱛᱚᱝᱜᱮ ᱛᱟᱦᱮᱸᱱᱟ | ᱠᱤᱪᱷᱩ ᱜᱟᱱ ᱟ.ᱛᱩ ᱠᱚᱨᱮ ᱫᱚ ᱯᱮ ᱧᱤᱫᱟ. ᱜᱮᱠᱚ ᱮᱱᱮᱡ ᱛᱚᱝᱜᱮ ᱮᱫᱟ | 
ᱮᱱᱮᱡ ᱠᱚᱫᱚ ᱫᱤᱱᱟ.ᱢ ᱧᱤᱫᱟ. ᱢᱚᱱᱫᱤᱨ ᱨᱮ ᱠᱚᱲᱟ ᱦᱚᱯᱚᱱᱠᱚ ᱜᱟᱫᱮᱞ ᱟᱛᱮ, ᱢᱤᱫ ᱛᱟᱲᱨᱮ ᱜᱩᱞᱛᱮ ᱟ.ᱪᱩᱨ ᱟᱛᱮ ᱦᱩᱭᱩᱜ-ᱟ,ᱡᱟᱦᱟᱸ ᱫᱚ ᱵᱷᱚᱛᱛᱚᱠᱟᱞᱤ (vattakali) ᱠᱚ ᱢᱮᱛᱟᱜ ᱠᱟᱱᱟ | 
ᱱᱚᱣᱟ ᱨᱮᱫᱚ ᱠᱚᱲᱟ ᱦᱚᱯᱚᱱ ᱜᱮᱠᱚ ᱥᱮᱞᱮᱫᱚᱜ-ᱟ ᱟᱨ ᱛᱚᱱᱟ.ᱜ ᱜᱟᱱ ᱠᱩᱲᱤ ᱦᱚᱯᱚᱱ ᱠᱚᱫᱚ ᱠᱨᱳᱥ-ᱰᱨᱮᱥᱤᱝ ᱠᱚᱲᱟᱠᱚ ᱵᱟᱪᱷᱚᱱ ᱠᱚᱣᱟ,ᱱᱩᱠᱩ ᱫᱚ ᱦᱚᱲᱢᱚ-ᱯᱟ.ᱨᱥᱤ ᱟᱨ ᱠᱩᱲᱤ ᱠᱚᱣᱟᱜ ᱠᱟᱛᱷᱟ ᱞᱟ.ᱭ ᱦᱚᱨᱟᱠᱚ ᱟᱯᱱᱟᱨᱟ |
ᱮᱞᱟᱛᱟᱞᱚᱢ, ᱪᱮᱱᱰᱟ, ᱪᱮᱱᱜᱟᱞᱚᱢ ᱮᱢᱟᱱ ᱫᱚ
ᱱᱚᱣᱟ ᱮᱱᱮᱡ ᱨᱮᱱᱟᱜ ᱵᱟᱡᱽᱱᱟ ᱥᱟᱯᱟᱵᱠᱚ ᱠᱟᱱᱟ | ᱢᱟᱫᱽᱫᱚᱞᱟᱢ (Maddalam) ᱫᱚ ᱵᱷᱚᱴᱴᱚᱠᱚᱞᱤ ᱨᱮᱭᱟᱜ ᱥᱟᱯᱟᱵ ᱠᱟᱱᱟ | ᱥᱮᱨᱮᱧ ᱫᱚ ᱟᱥᱚᱠᱟᱭᱛᱮ ᱢᱟᱞᱟᱭᱟᱞᱚᱢ ᱯᱟ.ᱨᱥᱤ ᱛᱮ ᱟᱨ ᱛᱤᱱᱟ.ᱜ ᱵᱤᱥᱮᱥ ᱥᱮᱨᱮᱧ ᱠᱚᱨᱮ ᱛᱟᱢᱤᱞ ᱯᱟ.ᱨᱥᱤ ᱨᱮᱱᱟᱜ ᱵᱟ.ᱲᱛᱤ ᱚᱨᱥᱚᱝ ᱢᱮᱱᱟᱜ-ᱟ |

 ᱥᱟ.ᱠᱷᱭᱟ.ᱛ